Lektionsplan: Forenede Nationer

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * redegøre for kanonpunktet ”FN´s Verdenserklæring om Menneskerettighederne” i forhold til forudsætninger, forløb og følger | * Eleverne ser kanonfilmen ”FN´s Verdenserklæring om Menneskerettighederne” på historiekanon.com. * Eleverne præsenteres for forløbets problemstillinger og læringsmål. * Eleverne læser elevteksten om ” FN´s Verdenserklæring om Menneskerettigheder” på historiekanon.com. * Eleverne skriver en kort tekst, hvor de opsummerer, hvad de ved om kanonpunktet” FN´s Verdenserklæring om Menneskerettighederne” i forhold til forudsætninger, forløb og følger. |  |
| 2  (1 lektion) | Viden om FN | Eleven kan diskutere internationale organisationers rolle for konflikt og samarbejde i verden | Eleven kan   * redegøre for FN´s formål, historie og opbygning | * Eleverne skal åbne UNRIC´s hjemmeside op. Eleverne laver aktiviteten ”spørgsmål-skimme-svar”, som er nærmere beskrevet under ”Øvrige gode råd og kommentarer”. * Eleverne laver med deres smartphones eller anden device en kort video 8 (2-3 min), hvor de fortæller alt, hvad de ved, om FN. De skal bruge følgende ord: * Generalforsamlingen * Sikkerhedsrådet * Sekretariatet * Den internationale domstol * FN´s historie * FN´s formål * Eleverne viser deres video til en klassekammerat (som de ikke har lavet videoen med), der giver respons. |  |
| 3  (3 lektioner) | FN´s rolle | Eleven kan diskutere internationale organisationers rolle for konflikt og samarbejde i verden  Eleven kan sætte begivenheders forudsætninger, forløb og følger i kronologisk sammenhæng | Eleven kan   * lave en kronologisk præsentation af FN * søge information vedrørende FN´s rolle i at skabe fred i verden | * Eleverne laver præsentation af FN´s historie, både i forhold til hvordan FN opstod, og hvad FN har gjort siden sin oprettelse. For yderligere instruktion henvises til opgaveformuleringen i bilag 2, der i øvrigt deles elektronisk med eleverne. * Eleverne deler deres video med læreren, der giver respons og evt. karakter. |  |

NB! 1 lektion = 45 min

# Øvrige gode råd og kommentarer

Såfremt eleverne har arbejdet med et af de andre forløb, der knytter sig til kortfilmen ”FN´s Verdenserklæring om menneskerettighederne” på historiekanon.com, skal modul 1 udelades, da det er identisk i de to andre forløb ”Sammen om verdensfreden” og ”FN’s mål”.

**Modul 2:** Eleverne skal lave aktiviteten ”Spørgsmål-skimme-svar”. Dette er en aktivitet, der har til formål at give eleverne viden om FN gennem bevægelse, undersøgelse og skimmelæsning. Det er en god øvelse til faglig læsning, men kan være udfordrende for læsesvage elever, der kan have svært ved netop at skimme-læse. Derfor er det vigtigt, at elevgrupperne sammensættes, så der er både dygtige og mindre dygtige læsere i gruppen. De dygtige læsere kan nemmere skimme efter svarene, men er bagefter også forpligtet på at nærlæse teksten højt for alle i gruppen, så alle hører svarene.

Aktiviteten foregår således: Eleverne inddeles i grupper af 3-4 elever i hver gruppe. Det er vigtigt, at der er masser af plads, fx kan I være i skolegården, kantinen, på gangene eller noget helt andet.

Hver gruppe får tildelt et bogstav, nummer eller farve. Der er modsvarende en beholder til hver af holdene, der har det samme bogstav, nummer eller den samme farve. Beholderen kan i al sin enkelthed være en kop, en foldet kasse af papir eller et papkrus.

I hver af beholderne lægger læreren spørgsmålene fra bilag 1, der skal være klippet ud, så hvert spørgsmål er på hver sin seddel.

Eleverne har en base, hvorfra de søger viden på hjemmesiden. Derudover har de et opsamlingspunkt, hvor de kan hente deres spørgsmål. De må kun hente et spørgsmål ad gangen.

Derudover er der et tredje spot, hvor læreren står og godkender svarene. Ved dette spot kan der være en tavle, men ellers kan læreren bruge et stykke papir til at notere antallet af korrekte svar.

Når aktiviteten går i gang, løber en af eleverne i gruppen op efter et spørgsmål og vender tilbage til gruppen. Sammen finder de svaret på hjemmesiden og skriver det ned. Derefter løber de i samlet flok hen til læreren, som læser deres svar og enten godkender det eller afviser det. Ved afvisning skal de tilbage til basen og søge svaret. Ved godkendelse løber alle hen til beholderen og henter et nyt spørgsmål, som de så skal besvare ved basen. Sådan fortsættes det. Der er udarbejdet 2 ekstra spørgsmål, som kan gives til de hold, der evt. bliver færdige før de andre. Der er i alt afsat 1 lektion til aktiviteten og til efterfølgende at lave små videoer og præsentere dem for eleverne. Det er på den baggrund estimeret, at elevere bruger 5 min. på at blive sat ind i opgaven og skal bruge 10 min. på opgaven med at lave videoer. Dermed er der ca. 30 min. til selve aktiviteten.

Bemærk at bilag 1A er spørgsmålene til eleverne, mens bilag 1B indeholder både spørgsmål og svar til brug for læreren.

Bilag 1A. Spørgsmål-skimme-svar

Hvornår blev FN oprettet?

Hvor mange lande er i dag medlem af FN?

Nævn én af FN´s hovedformål

Hvornår opstod ideerne til Forenede Nationer?

Hvad var Folkeforbundet?

Hvor ligger FN´s hovedkvarter?

Hvor mange hovedorganer har FN?

Hvor mange medlemmer er der i FN´s generalforsamling?

Nævn 1 af Generalforsamlingernes funktioner

Hvor mange medlemmer er der i FN´s sikkerhedsråd?

Hvilke lande i FN´s sikkerhedsråd er permanente medlemmer?

Hvad betyder ”vetoret”? (søg andetsteds på nettet for at finde svaret)

Hvor ligger Den Internationale Domstol?

Hvem kan indbringe en stat for Den Internationale Domstol?

Nævn en af sekretariatets funktioner?

Nævn en af sikkerhedsrådets funktioner?

Hvordan afgøres det, hvor meget det enkelte medlemsland skal betale til FN?

Hvilke stater kan blive medlemmer af FN?

**Ekstraspørgsmål:**

Hvilke fem lande er ikke medlem af FN?

Hvem udarbejder baggrundsinformation om foreliggende problemer, så regeringsdelegationer kan sætte sig ind i kendsgerningerne og fremsætte henstillinger?

Bilag 1B. Spørgsmål-skimme-svar

Hvornår blev FN oprettet?

24. oktober 1945

Hvor mange lande er i dag medlem af FN?

193

Nævn én af FN´s hovedformål

At bevare fred verden over

At skabe fredelige relationer mellem landene

At samarbejde om at forbedre levevilkårene for fattige mennesker, bekæmpe sult og sygdomme og afskaffe analfabetisme - desuden at fremme respekten for den enkeltes grundlæggende rettigheder og friheder

At være et forum for alle nationer, hvor de kan prøve at nå deres mål

Hvor kan man læse om de retningslinjer, der udstikker medlemslandenes rettigheder og pligter?

I FN-pagten.

Hvornår opstod ideerne til Forenede Nationer?

Under 2. verdenskrig.

Hvad var Folkeforbundet?

Forløberen til FN, der også havde til formål at sikre verdensfreden.

I hvilken by ligger FN´s hovedkvarter?

New York

Hvor mange hovedorganer har FN?

6 stk.

Hvor mange medlemmer er der i FN´s generalforsamling?

193.

Hvem kan indbringe en stat for Den Internationale Domstol?

Stater, ikke enkeltpersoner.

Nævn 1 af Generalforsamlingens funktioner;

At diskutere og komme med anbefalinger i alle slags spørgsmål (undtagen dem som samtidig behandles i sikkerhedsrådet)

At diskutere spørgsmål som gælder militære konflikter og nedrustning

At diskutere spørgsmål om, hvordan man kan forbedre forholdene for børn, unge og kvinder

At diskutere sager som holdbar udvikling og menneskerettigheder

At diskutere, hvor meget hvert medlemsland skal betale til FN, og hvordan man skal bruge disse pengene

Hvor mange medlemmer er der i FN´s sikkerhedsråd?

15

Hvilke lande i FN´s sikkerhedsråd er permanente medlemmer?

USA, England, Frankrig, Rusland og Kina

Hvad betyder ”vetoret” (søg andetsteds på nettet for at finde svaret)

Ret til at forkaste en beslutning

Hvor ligger den internationale domstol?

Den ligger i Haag, Holland

Nævn en af sekretariatets funktioner.

At indsamle viden og baggrundsinformation om de problemer, som skal behandles, så de forskellige delegationer kan orientere sig ud fra fakta, når de skal give anbefalinger

At bidrage til at iværksætte og realisere beslutninger vedtaget af FN

At organisere internationale konferencer

At tolke taler og oversætte dokumenter til de officielle sprog, som FN anvender

Nævn en af sikkerhedsrådets funktioner.

At undersøge enhver stridighed eller situation som kan føre til en international konflikt.

At opstille principper for løsning af en given international konflikt

At foreslå foranstaltninger mod enhver trussel mod international fred og sikkerhed eller aggressiv handling

At komme med anbefalinger til generalforsamlingen i forbindelse med valg af generalsekretær

Hvordan afgøres det, hvor meget det enkelte medlemsland skal betale til FN?

Medlemmerne betaler i henhold til en bidragsskala, som de alle har tiltrådt. Denne skala er baseret på det enkelte lands evne til at betale, nationalindkomsten og befolkningens størrelse.

Hvilke stater kan blive medlemmer af FN?

Kun uafhængige stater, der nyder international anerkendelse, kan blive medlemmer af FN

Ekstraspørgsmål:

Hvilke fem lande er ikke medlem af FN?

Kosovo, Taiwan, Palæstina, Vatikanstaten og Færøerne

Hvem udarbejder baggrundsinformation om foreliggende problemer, så regeringsdelegationer kan sætte sig ind i kendsgerningerne og fremsætte henstillinger?

FN´s sekretariat

Bilag 2. FN´s historie

I skal nu lave en lille animation om FN. Opgaven er delt i to: Først skal I undersøge, hvordan FN opstod, og bagefter skal I undersøge, hvad FN har udrettet siden hen.

**FØRSTE DEL**

1. læs på hjemmesiden om hvordan FN opstod: <https://www.unric.org/da/information-om-fn/25950?start=3>
2. Brug GoAnimate eller Powtoon til at lave en kort video, hvor I i kronologisk rækkefølge redegør for, hvordan FN opstod.

**ANDEN DEL**

I anden del skal I tage udgangspunkt i listen herunder, som viser et udsnit af de ting, som FN har udrettet siden 1945. Lad så mange som muligt af disse 14 punker indgå i filmens anden del. I skal samtidig undersøge de enkelte punker og forklare dem i løbet af filmen. Efter det enkelte punkt kan I se på eksempler på ting, I kan undersøge og inddrage i jeres film.

1946: FN opretter UNICEF.

Hvad står UNICEF for? Hvad er formålet med UNICEF?

1948: FN opretter WHO.

Hvad står WHO for? Hvad er formålet med WHO?

1948: FN vedtager Verdenserklæringen om Menneskerettighederne.

Hvorfor blev den lavet? Hvad indeholder denne erklæring?

1948: FN vedtager folkedrabskonventionen.

Hvorfor blev den lavet? Hvad står der i konventionen?

1951: FN vedtager flygtningekonventionen.

Hvorfor blev den vedtaget? Hvad står der i konventionen?

1960: FN vedtager erklæring om uafhængighed for kolonilande og -folk.

Hvorfor laver de denne erklæring? Hvad står der i erklæringen?

1992: FN deltager i militære aktioner i Ex-Jugoslavien.

Hvorfor gik FN ind i krigen? Hvilken rolle spillede FN i krigen?

1994: FN opretter UNAIDS.

Hvad står UNAIDS for? Hvad er formålet med UNAIDS?

1997: FN opretter den internationale straffedomstol.

Hvad er dette? Hvordan fungerer den? Hvorfor blev den oprettet?

1998: FN dømmer første gang en regeringsleder for folkedrab.

Hvem bliver dømt? Hvilket folkedrab er der tale om?

2000: FN iværksætter Millennium målene.

Hvad indeholder målene?

2001: FN modtager Nobels fredspris.

Hvilken begrundelse var der for, at de fik denne pris?

2015: FN iværksætter Verdensmålene for bæredygtig udvikling.

Hvad indeholder målene?